People who have favorited Printable Valentines - Racecar - PDF File by PaperAndPip - Etsy
Printable Valentines - Racecar - PDF File › Brasilië verkiesing op 7 Oktober
Te midde van groot politieke woelinge en korrupsieskandale in Brasilië as die grootste land in Suid-Amerika word ŉ presidentsverkiesing op 7 Oktober 2018 gehou. Die ironie is dat die gewildste kandidaat tans in die tronk is – Luiz Inacio Lula da Silva, voormalige president wat tronkstraf uitdien van 12 jaar weens korrupsie.
Da Silva is die kandidaat van die Werkersparty, maar die verkiesingshof het egter beslis dat hy nie aan die verkiesing mag deelneem nie. Hy was vanaf 2003-2010 president en is steeds die gewildste politikus in Brasilië.
Onder die ander 13 presidentskandidate is die voorloper die regse Jair Bolsonaro van die Sosiaal Liberale Party (SLP). Sy styl van politiek word vergelyk met dié van pres. Donald Trump van die VSA, maar hy is tans ná 'n mesaanval tydens 'n politieke saamtrek steeds in die waakeenheid van 'n hospitaal.
Dit is dus duidelik dat die Brasiliaanse verkiesing gekenmerk word deur onstabiliteit en dat die uitslag ná 7 Oktober deurslaggewend kan wees vir die toekoms van die land. Dit geld veral sy plek en rol in die Brics-alliansie saam met Rusland, China, Indië en Suid-Afrika.
Na berig word, het 20 mense weens cholera in Harare gesterf, terwyl meer as 2 000 siek is as gevolg van die siekte. Die stadsraad van Harare sukkel al vir jare om skoon drinkwater te verskaf en is inwoners aangewese op gemeenskaplike putte en boorgate.
Die probleem word vererger deurdat riool uit lekkende afvoerpype in boorgate en putte beland en het die regering gevolglik ‘n noodtoestand afgekondig. Die cholera–uitbreking is moontlik die ergste sedert 2008 toe 4 000 mense aan die siekte gesterf het en tienduisende daarteen behandel is.
Suid-Afrika op die keper
Op die keper beskou, die volgende twee redaksionele opmerkings oor die huidige snelveranderende politieke, ekonomiese en maatskaplike toestande in Suid-Afrika:
Suid-Afrikaners wat steeds heul met die ANC-regering oor 'n sg. oplossing vir die konsep van grondonteiening sonder vergoeding, maak hulself eintlik medepligtig aan hierdie voorgenome misdaad van die ANC, asook aan al die ongelooflike korrupsie wat daarmee gepaardgaan.
Daar is tans 'n poging aan die gang tussen sekere Afrikaners en die ANC om die korrupte bewind in die saal te hou en sodoende die land weer uit te verkoop soos wat in die negentigerjare die geval was - die land as ‘t ware weer te “kodesa”. Ons wil uitdruklik waarsku dat die realiteite gesien moet word en dat SA en Afrikaners nie weer verraai en uitverkoop moet word nie.
Die tyd het na ons mening lankal aangebreek dat blankes in die land en besonder Afrikaners ophou om so bedees en gedienstig wees onder die verskriklike uitskel en kriminalisering van ons identiteit en kultuurerfenis. Die tyd het aangebreek vir opstaan, trots wees op ons identiteit en prestasies en reguit praat – sg. polities inkorrek wees.
Hierdie siening goed verwoord deur ŉ gewone Afrikanervrou by hierdie stemgreep.
In die orkaan van woorde oor grond in Suid-Afrika, ŉ kwessie wat verdeeldheid in die land sonder weerga geskep het, wil ons een eenvoudige vraag vra: Waar is die bewyse dat blankes grond in SA gesteel het? Ons sê moenie net wilde bewerings maak en ekstremistiese eise stel nie – bring die bewyse!
Dit is opmerklik dat daar geskree word dat blankes grond gesteel het en dit sonder vergoeding moet terug gee, maar niemand het nog daadwerklike bewyse op die tafel geplaas nie. Voordat hierdie bewyse nie voorgelê word nie, kan volgens ons die gronddebat nie voortgaan nie.
In Barcelona as die hoofstad van die Spaanse provinsie Katalonië, waar ŉ sterk beweging vir afskeiding van Spanje ŉ jaar gelede uitgeloop het op ŉ onafhanklikheidsverklaring, maar wat gewelddadig onderdruk is deur die nasionale regering, is vandeesweek weer openbare betogings gehou ter ondersteuning van onafhanklikheid.
Sowat 1 miljoen mense het in Barcelona byeengekom vir die betoging en is geëis dat die leiers van die onafhanklikheidstrewe vrygelaat word en dat die selfverklaarde Kataloniese pres. Carles Puidgemont in ballingskap toegelaat word om terug te keer. Dit wil voorkom of die huidige Spaanse regering o.l.v. premier Pedro Sánchez sedert Junie vanjaar meer gematig is oor die kwessie as sy voorganger. Kyk video van die een miljoen byeenkoms hier
Hongarye is een van die leidende lande in Europa wat betref beleid en maatreëls om Moslem-immigrante uit hul land te hou of te minimaliseer en moet nou daarvoor as’t ware daarvoor boet aangesien die Europese Unie vandeesweek gestem het om sanksies teen Hongarye in te stel. Enkele jare gelede het Hongarye ook ŉ lang grensheining opgerig tussen hom en Serwië.
Die Hongaarse premier Viktor Orbán het voor die EU sy saak gaan stel en prontuit gesê wat die beleid van sy nasionalistiese regering is en dat hy geen verskoning daarvoor vra nie. Hierdie standpunt is in lyn met ŉ sneltoenemende tendens regdeur Europa teen Moslem-immigrasie, wat in elk geval duidelik al meer militant en moeilikheidmakend in Europa is.
In Duitsland is al meer betogings teen Moslem-immigrante, terwyl met die Sweedse algemene verkiesing afgelope Sondag die nasionalistiese Sweedse Demokratiese party sterk veld gewen het en waarskynlik seggenskap gaan kry in ŉ nuwe koalisieregering. Inmiddels is in Frankryk bv. verskeie Paryse woonbuurtes deur militante Moslems in sg. “geen-toegang” sones vir die polisie en wetstoepassers omskep.
Bladsy 16 van 99